《寄张贶》
宋代·傅求

利锁名缰脱者希，钟鸣漏尽尚忘归。独全至乐能齐物，未达高年遂拂衣。

明月数声仙鹤唳，秋风一尺鲙鲈肥。赏心乐事知多少，只恐蒲轮到钓矶。

作者简介：（1003—1073）宋开封考城人，字命之。仁宗天圣二年进士。为梓州路转运使，治夺民田之奸吏。徙陕西，变铁钱法，止盗铸。又令税输本州，而转钱以供边籴，民受其惠，而兵食亦足。召为户部副使，数平边患。累迁龙图阁学士、权知开封府。坐断狱差失，出知兖州。